Cīņas sports 2016. gada vasaras olimpiskajās spēlēs
Cīņas sports 2016. gada vasaras olimpiskajās spēlēs Riodežaneiro notika no 14. līdz 21. augustam. Sacensības tika aizvadītas Kariokas arēnā 2. Cīņas sports bija sadalīts divās disciplīnās — grieķu-romiešu cīņa un brīvā cīņa, kuras tālāk tika sadalītas dažādās svara kategorijās. Vīrieši sacentās abās disciplīnās, savukārt sievietes tikai brīvās cīņas sacensībās. Cīņas sportā grieķu-cīņā vīriešiem bija 6 svara kategorijas, brīvajā cīņā vīriešiem un sievietēm katrā pa 6 svara kategorijām. Cīņas sportā kopā startēja 344 sportisti no 67 valstīm. Latvija cīņas sportā bija pārstāvēta ar 1 sportistu, cīkstoni Anastasiju Grigorjevu. Viņa startēja brīvajā cīņā, svara kategorijā līdz 63 kilogramiem. Visvairāk medaļu cīņas sportā izcīnīja Krievijas sportisti, kopumā 9 medaļas, 4 zelta, 3 sudraba un 2 bronzas medaļas. Otrajā vietā bija Japānas sportisti ar 7 medaļām, 4 zelta un 3 sudraba. Kopumā medaļas cīņas sportā izcīnīja 27 dažādu valstu pārstāvji. Azerbaidžānas sportisti kopā arī izcīnīja 9 olimpiskās medaļas, taču neviena no tām nebija zelta medaļa.